Diari Oficial de la Generalitat Valenciana


Sumari del DOGV 6455, del 08-02-2011 (2011/1360)

DECRET 8/2011, de 4 de febrer, del Consell, de modificació del Decret 198/2003, de 3 d'octubre, pel qual establix els criteris de selecció que s'apliquen en els procediments d'autorització de noves oficines de farmàcia.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/02/04/8/dof/vci/html**

### Dades del document

Número de DOGV
:   6455

Data del DOGV
:   08-02-2011

Secció del DOGV
:   I. DISPOSICIONS GENERALS

Número del document
:   2011/1360


Data del document
:   04-02-2011

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * legislació
    * procediment administratiu
    * farmacèutic
    * legislació farmacèutica
    * farmacologia

DECRET 8/2011, de 4 de febrer, del Consell, de modificació del Decret 198/2003, de 3 d'octubre, pel qual establix els criteris de selecció que s'apliquen en els procediments d'autorització de noves oficines de farmàcia. [2011/1360]  
Preàmbul  
L'1 de juny de 2010 el Tribunal de Justícia de la Unió Europea (Gran Sala) va dictar sentència sobre els procediments C-570/07 i C-571/07, qüestió prejudicial asturiana, per mitjà de la qual es declara que: «L'article 49 del Tractat de Funcionament de la Unió Europea, en relació amb l'article 1, apartats 1 i 2, de la Directiva 85/432/CEE, del Consell, de 16 de setembre de 1985, relativa a la coordinació de disposicions legals, reglamentàries i administratives per a certes activitats farmacèutiques, i l'article 45.2 e) i g) de la Directiva 2005/36/CE, del Parlament Europeu i del Consell, de 7 de setembre de 2005, relativa al reconeixement de qualificacions professionals, ha d'interpretar-se en el sentit que s'oposa a criteris com els arreplegats en els apartats 6 i 7.c) de l'annex del Decret 72/2001, de 19 de juliol, regulador de les oficines de farmàcia i farmacioles en el Principat d'Astúries, pels quals es relaciona els titulars de noves farmàcies». És a dir, la sentència establix que fer prevaldre l'exercici professional en una part del territori nacional és contrari a l'article 49 del Tractat de Funcionament de la Unió Europea.  
Encara que la qüestió prejudicial plantejada pel Tribunal Superior de Justícia d'Astúries es referix al Decret asturià 72/2001, la veritat és que la sentència europea mateix establix una connexió clara entre el dret de la Unió Europea i la normativa nacional, constituïda fonamentalment per la Llei 14/1986, de 25 d'abril, General de Sanitat, i la Llei 16/1997, de 25 d'abril, de Regulació de Servicis de les Oficines de Farmàcia. Atés que d'esta normativa estatal també es deriven les normes d'ordenació farmacèutica de la resta de comunitats autònomes espanyoles, les conclusions que conté la sentència prejudicial han de ser extrapolables a tot el conjunt de la normativa d'ordenació farmacèutica espanyola, tant estatal com autonòmica.  
Per tot això, pel que establix la sentència del Tribunal de Justícia de la Unió Europea (Gran Sala) sobre els procediments C-570/07 i C-571/07, a proposta del conseller de Sanitat, conforme amb el Consell Jurídic Consultiu de la Comunitat Valenciana i després de la deliberació del Consell, en la reunió del dia 4 de febrer de 2011,  
Decrete  
Article únic. Modificació del Decret 198/2003, de 3 d'octubre, del Consell  
S'aprova la modificació de l'apartat I de l'annex del Decret 198/2003, de 3 d'octubre, del Consell, pel qual s'establixen els criteris de selecció que s'apliquen en els procediments d'autorització de noves oficines de farmàcia, que queda redactat segons l'annex.  
Disposició final  
Única. Entrada en vigor  
Este decret entra en vigor l'endemà de la publicació en el Diari Oficial de la Comunitat Valenciana.  
València, 4 de febrer de 2011  
El president de la Generalitat,  
FRANCISCO CAMPS ORTIZ  
El conseller de Sanitat,  
MANUEL CERVERA TAULET  
Annex  
Modificació de l'apartat I de l'annex, mèrits professionals  
Apartat I. Mèrits professionals  
La puntuació màxima d'este apartat no pot superar els 40 punts.  
  
\*\*\*\*\*\*\*\*\*\*\*\*\*\*\*\*\*  
ANEXO  
Modificación del anexo. Apartado I, méritos profesionales  
Apartado I. Méritos profesionales  
La puntuación máxima de este apartado no podrá superar los 40 puntos.  



Còpia Permalink ELI